ഇടതുപക്ഷ ജനാധിപത്യ മുന്നണിക്ക് തുടര്ഭരണം ലഭിച്ചതിന്റെ നൂറാം ദിനം ഇന്ന്നവകേരളം സുസ്ഥിരവും വികസിതവും എല്ലാവരെയും ഉള്ക്കൊള്ളുന്നതും ആയിരിക്കുമെന്ന് ഉറപ്പു വരുത്താനുള്ള ഉത്തരവാദിത്തമാണ് ഈ ഘട്ടത്തില് ഉള്ളതെന്ന് മുഖ്യമന്ത്രി ഇടതുപക്ഷ ജനാധിപത്യ മുന്നണിക്ക് തുടര്ഭരണം ലഭിച്ചതിന്റെ നൂറാം ദിനം ഇന്ന്. നവകേരളം സുസ്ഥിരവും വികസിതവും എല്ലാവരെയും ഉള്ക്കൊള്ളുന്നതും ആയിരിക്കുമെന്ന് ഉറപ്പു വരുത്താനുള്ള ഉത്തരവാദിത്തമാണ് ഈ ഘട്ടത്തില് സംസ്ഥാന സര്ക്കാരിന് ഏറ്റെടുക്കാനുള്ളതെന്ന് മുഖ്യമന്ത്രി പിണറായി വിജയന് പറഞ്ഞു. ആത്മാഭിമാനത്തോടെ എല്ലാവര്ക്കും ജീവിക്കാന് കഴിയുന്ന സാഹചര്യം സൃഷ്ടിക്കാനുള്ള പദ്ധതികള് പൂര്ത്തീകരണത്തോട് അടുക്കുന്നു. സര്ക്കാരിന്റെ ആദ്യ മന്ത്രിസഭാ യോഗത്തില് തന്നെ തീരുമാനിച്ച അതിദാരിദ്ര്യ നിര്മ്മാര്ജ്ജനം, വാതില്പ്പടി സേവനം, സ്ത്രീകളുടെ ഗാര്ഹിക ജോലിഭാരം കുറയ്ക്കല് എന്നിവ ഉടന് തന്നെ പ്രാവര്ത്തികമാകും. അതോടൊപ്പം എല്ലാവര്ക്കും ഭൂമി, ഭവനം തുടങ്ങിയ അടിസ്ഥാന സൗകര്യങ്ങള് ഉറപ്പുവരുത്താനുള്ള ഇടപെടലുകളും മുന്നോട്ടു കൊണ്ടുപോവുകയാണ്. അത്തരത്തില് സാമൂഹ്യനീതിയില് അധിഷ്ഠിതമായ ഒരു നവകേരളമാണ് വിഭാവനം ചെയ്യുന്നതെന്നും മുഖ്യമന്ത്രി പറഞ്ഞു.എല്ലാതരം വര്ഗ്ഗീയ വിദ്വേഷ വിധ്വംസക പ്രവര്ത്തങ്ങളെയും അകറ്റി നിര്ത്താന് ഈ ഘട്ടത്തില് സര്ക്കാര് മുന്കൈ എടുക്കും. പരമാവധി ആളുകള്ക്ക് വാക്സിനേഷന് ലഭ്യമാക്കി ജനങ്ങളുടെ ജീവനും ജീവനോപാധികളും സംരക്ഷിക്കുന്നതിനാണ് ഈ ഘട്ടത്തില് പ്രാധാന്യം നല്കുന്നതെന്നും മുഖ്യമന്ത്രി പറഞ്ഞു.